
VILNIAUS MIESTO SAVIVALDYBĖS VISUOMENĖS SVEIKATOS BIURO
 VAIKŲ IR JAUNIMO SVEIKATOS PRIEŽIŪROS SKYRIAUS
 VISUOMENĖS SVEIKATOS SPECIALISTO, VYKDANČIO SVEIKATOS PRIEŽIŪRĄ MOKYKLOJE,
PAREIGYBĖS APRAŠYMAS

I SKYRIUS
PAREIGYBĖ

1. Vilniaus miesto savivaldybės visuomenės sveikatos biuro (toliau – Biuras) Vaikų ir jaunimo sveikatos priežiūros skyriaus (toliau – Skyrius) visuomenės sveikatos specialisto, vykdančio sveikatos priežiūrą mokykloje (toliau – darbuotojas), pareigybė priskiriama specialistų grupei.
2. Pareigybės lygis – A2.
3. Pareigybės pavaldumas – šias pareigas einantis darbuotojas yra tiesiogiai pavaldus Skyriaus visuomenės sveikatos koordinatoriui (toliau – Tiesioginis vadovas). 


II SKYRIUS
SPECIALIEJI REIKALAVIMAI ŠIAS PAREIGAS EINANČIAM DARBUOTOJUI

4. Darbuotojas, einantis šias pareigas, turi atitikti šiuos specialiuosius reikalavimus:
4.1. atitikti išsilavinimo ir profesinės kompetencijos reikalavimus, nustatytus Visuomenės sveikatos specialisto, vykdančio sveikatos priežiūrą mokykloje, kvalifikacinių reikalavimų apraše, patvirtintame Lietuvos Respublikos sveikatos apsaugos ministro 2007 m. rugpjūčio 1 d. įsakymu Nr. V-630 „Dėl Visuomenės sveikatos specialisto, vykdančio sveikatos priežiūrą mokykloje, kvalifikacinių reikalavimų aprašo patvirtinimo“;
4.2. mokėti valdyti, kaupti, sisteminti, apibendrinti informaciją ir ją panaudoti rengdamas išvadas ir pasiūlymus, gebėti analizuoti didelės apimties informaciją, nustatyti loginius priežastinius ryšius, apibrėžti sudėtingas problemas ir vertinti jų sprendimo alternatyvas, mokėti savarankiškai planuoti ir organizuoti savo veiklą.

III SKYRIUS
ŠIAS PAREIGAS EINANČIO DARBUOTOJO FUNKCIJOS

5. Šias pareigas einantis darbuotojas atlieka šias funkcijas: 
5.1. [bookmark: part_effd260223a04500ab574e8d0485660c][bookmark: _Hlk52290717]atlieka visuomenės sveikatos specialisto funkcijas ir vykdo visuomenės sveikatos specialisto pareigas, nustatytas Visuomenės sveikatos priežiūros organizavimo mokykloje tvarkos apraše, patvirtintame Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymu Nr. V-1035/ISAK-2680 „Dėl visuomenės sveikatos priežiūros organizavimo mokykloje tvarkos aprašo patvirtinimo“;
5.2. rengia ugdymo įstaigos (toliau – Įstaiga), kurioje darbuotojas vykdo visuomenės sveikatos priežiūrą, visuomenės sveikatos priežiūros metinį veiklos planą bendradarbiaudamas su Įstaigos bendruomene, atsižvelgdamas į Įstaigos, savivaldybės ir visuomenės sveikatos priežiūros poreikius ir prioritetus bei, suderinęs jį su Tiesioginiu vadovu, pateikia Įstaigos vadovui tvirtinti;
5.3. analizuoja ir vertina vaikų sveikatos rodiklius, Įstaigos bendruomenės sveikatai poveikį darančius veiksnius;  
5.4. iki spalio 1 d., o vėliau pagal poreikį, raštu teikia ugdymo Įstaigos vadovui ar jo įgaliotam asmeniui informaciją apie sveikatos nepasitikrinusius vaikus, susistemintus sveikatos rodiklius, lėtines neinfekcines ligas, fizinio lavinimo grupes ir kitus svarbius duomenis, esančius Vaikų sveikatos stebėsenos informacinėje sistemoje;
5.5. padeda Įstaigai organizuojant savirūpos procesą, įgyvendinant asmens sveikatos priežiūros specialistų rekomendacijas vaikams, sergantiems lėtinėmis neinfekcinėmis ligomis (ugdo vaiko, sergančio lėtine neinfekcine liga, gebėjimą saugoti sveikatą, prisitaikyti prie aplinkos sąlygų, apsisaugoti nuo ligos komplikacijų, atpažinti sveikatos būklės pablogėjimą ir gebėjimą savarankiškai, su tėvų (globėjų, rūpintojų) ar kitų specialistų pagalba vykdyti gydytojo paskirtą gydymą);
5.6. rūpinasi pirmosios pagalbos rinkinio sveikatos kabinete papildymu galiojančiomis priemonėmis, patvirtintomis Lietuvos Respublikos sveikatos apsaugos ministro 2003 m. liepos 11 d. įsakymu Nr. V-450 „Dėl Asmens sveikatos priežiūros įstaigos pirmosios medicinos pagalbos rinkinio aprašo, pirmosios pagalbos rinkinio aprašo ir asmens sveikatos priežiūros ir farmacijos specialistų kompetencijos teikiant pirmąją medicinos pagalbą aprašo patvirtinimo;
5.7. teikia ir (ar) koordinuoja pirmosios pagalbos teikimą Įstaigoje;
5.8. vertina Įstaigos aplinką dėl atitikties visuomenės sveikatos priežiūros teisės aktų reikalavimams ir supažindina su vertinimo rezultatais bei teikia rekomendacijas ir siūlymus Įstaigos vadovui;
5.9. gavęs informaciją iš Nacionalinio visuomenės sveikatos centro, mokytojų, tėvų ar Įstaigos administracijos apie susirgimą užkrečiamosiomis ligomis ar ūmius apsinuodijimų atvejus informuoja Tiesioginį vadovą ir Skyriaus vedėją;
5.10. pildo valgiaraščių ir vaikų maitinimo atitikties patikrinimo žurnalą ne rečiau kaip vieną kartą per savaitę, apie pastebėtus neatitikimus informuoja maitinimo paslaugos teikėją, Įstaigos vadovą, Valstybinę maisto ir veterinarijos tarnybą, Tiesioginį vadovą ir Skyriaus vedėją;  
5.11. organizuoja sveikatos ugdymo ir mokymo veiklas vaikams ir Įstaigos bendruomenei sveikatos stiprinimo klausimais;
5.12.  prisideda organizuojant studentų praktiką Biure; 
5.13.  dalinasi gerąja patirtimi su kitais visuomenės sveikatos specialistais; 
5.14.  teikia informaciją Tiesioginiam vadovui apie iškylančias problemas ir siūlymus darbo organizavimo, kompetencijos tobulinimo klausimais;
5.15.  Biuro direktoriaus ar Skyriaus vedėjo pavedimu pavaduoja kitus Skyriaus darbuotojus jų atostogų, ligos, kvalifikacijos tobulinimo, komandiruotės metu ar jų nesant kitais teisės aktų nustatytais atvejais;
5.16.  pagal kompetenciją atstovauja Biuro interesams įstaigose, organizacijose, viešuose renginiuose,  Įstaigos bendruomenės susirinkimuose ir kt.;  
5.17.  dalyvauja planuojant ir įgyvendinant kitus Biure vykdomus su sveikatos priežiūra susijusius projektus, tyrimus bei apdoroja su projektais ar tyrimais susijusius duomenis;
5.18. atlieka kitas Lietuvos Respublikos įstatymais ir kitais teisės aktais, Biuro vidaus teisės aktais nustatytas funkcijas, Biuro direktoriaus ir pavaduotojo, Skyriaus vedėjo, Skyriaus vedėjo pavaduotojo ir Tiesioginio vadovo pavestas užduotis.

________________________________________

Su pareigybės aprašymu susipažinau: 
___________________
(Parašas)
______________________________
(Vardas, pavardė)
_________________________ 
(Data)

